באליפות העולם בשחייה שנערכה בפרת' אוסטרליה, בשנת 1998 זכה קרייזלברג בשתי מדליות זהב אישיות במשחה ל-100 מטר גב בזמן של 55:00 שניות, לפני מארק ורספלד מקנדה (55.17 שניות) ושטב תלוקה מגרמניה (55.20 שניות) ובמשחה ל-200 מטר גב בזמן של 1:58.84 דקות, לפני ראלף בראון מגרמניה (1:59.23 דקות) ומארק ורספלד (1:59.39 דקות). נוסף לכך, הוא זכה במדליית כסף במשחה שליחים 4x100 מטר מעורב בתוצאה של 3:38.56 דקות, לאחר אוסטרליה (3:37.98 דקות) ולפני הונגריה (3:39.53 דקות). בכך הפך קרייזלברג לשחיין השני שזוכה בכל משחי הגב באליפות עולם אחת. הראשון זכה באליפות העולם שנערכה במדריד ב-1986.